సుకుమార ఆస్ట్రలోపిత్‌లలో అనేక లక్షణాలు ఆధునిక కోతుల, మానవుల లక్షణాల లానే ఉండేవి. ఇవి 35 లక్షల సంవత్సరాల క్రితం తూర్పు, ఉత్తర ఆఫ్రికా అంతటా విస్తృతంగా వ్యాపించి ఉండేవి. టాంజానియాలోని లైటోలి ప్రదేశంలో తొలి బైపెడల్ హోమినిడ్ల ఆధారాలను గమనించారు. ఆధునిక మానవుల పాదముద్రలతో చక్కగా సరిపోలే హోమినిడ్ పాదముద్రలు, 36 లక్షల సంవత్సరాల నాటివి, ఈ ప్రదేశంలో ఉన్నాయి. ఈ పాదముద్రలు ఆస్ట్రలోపిత్‌వే అని వర్గీకరించారు. ఎందుకంటే, ఆ సమయంలో ఆ ప్రాంతంలో నివసించిన తొలి మానవ హోమినిన్లు ఇవి మాత్రమే. 

అంతరించిపోయిన హోమినిన్లలో "ఆస్ట్రలోపిథెకస్ అనామెన్సిస్", "ఎ." "అఫారెన్సిస్," "ఎ. ఆఫ్రికానస్" అత్యంత ప్రసిద్ధమైనవి. "ఎ. ఆఫ్రికానస్" ఒకప్పుడు "హోమో" జాతికి (ముఖ్యంగా "హోమో ఎరెక్టస్" ) పూర్వీకులుగా పరిగణించబడింది. అయితే, "హోమో" జాతికి చెందిన శిలాజాలు "A. ఆఫ్రికానస్" శిలాజాల కంటే పాతవి అని కనుగొన్నారు. ఆ విధంగా, "హోమో" జీనస్, "ఆస్ట్రలోపిథెకస్" నుండి విడివడి ఉండవచ్చు లేదా (తాజా ఉమ్మడి పూర్విక "A. అఫారెన్సిస్" గాని, కెన్యాంత్రోపస్ గానీ అయి ఉండవచ్చు), లేదా రెండూ ఒక ఉమ్మడి పూర్విక (అది ఏదో ఇంకా తెలియని) నుండి విడివిడిగా అభివృద్ధి చెందడం గానీ జరిగి ఉండవచ్చు.

చింపాంజీ జీనోమ్ ప్రాజెక్టు ప్రకారం, 50-60 లక్షల సంవత్సరాల కిందట మానవులు (ఆర్డిపిథెకస్, "ఆస్ట్రలోపిథెకస్," "హోమో)," చింపాంజీలు ("పాన్ ట్రోగ్లోడైట్స్", "పాన్ పానిస్కస్") ఒకే పూర్వీకుడి నుండి విడివడి పరిణామం చెందారు. అయితే, ఇటీవల కనుగొన్న హోమినిన్లు పరిణామ రేటు సూచించిన దానికంటే కొంత పాతవి అని తేలింది.

సహెలాంత్రోపస్ చాడెన్సిస్ 70 లక్షల సంవత్సరాలకిందట జీవించింది. దీన్ని టౌమాయ్ అని పిలుస్తారు. "ఒర్రోరిన్ ట్యుగెన్సిస్" కనీసం 60 లక్షల సంవత్సరాల కిందట జీవించింది. వీటి గురించి పెద్దగా ఏమీ తెలియక పోవడం చేత, వాటి గురించి శాస్త్రవేత్తల్లో భిన్నాభిప్రాయాలున్నాయి. మానవుల్లోని మాలిక్యులర్ గడియారం ప్రకారం, ఆ తరువాత కనీసం పది లక్షల సంవత్సరాలకు గానీ మానవులు చింపాజీలు జన్యుపరంగా విడివడలేదు. ఒక సిద్ధాంతం ప్రకారం, మానవ, చింపాజీలు ముందు విడివడ్డాయి. విడివడిన పది లక్షల సంవత్సరాలకు ఈ రెండు జాతులూ పరస్పరం లైంగిక సంబంధాలు నెరపుకున్నాయి.

పరిణామం
ఆహారం
దంత నిర్మాణం
శరీర నిర్మాణం